Mga Singil ng Hukuman at Pagbabayad para sa mga ito Maaaring magbayad kayo ng mga singil (pera) sa inyong kaso sa hukuman. Ang iba't-ibang uri ng mga singil ay ipinapaliwanag sa ibaba. Kung hindi ninyo makakaya ang mga singil ng hukuman, maaari ninyong ipaubaya ang mga ito (na nangangahulugan na isantabi o talikdan) sa hukuman. Ano ang isang singil sa pagsasampa? Ang isang singil sa pagsasampa ay halaga ng pera na kailangan ninyong bayaran sa hukuman upang simulan ang inyong kaso sa hukuman. Ang halaga ng pera na kailangan ninyong bayaran ay depende sa hukuman at uri ng kaso. Maaari ninyong bayaran ang ibang mga singil sa pagsasampa sa ilang mga pagkakataon sa panahon ng inyong kaso. Maaari kayong bigyan ng klerk ng hukuman ng isang listahan ng lahat ng mga singil sa pagsasampa para sa inyong kaso sa hukuman para malaman ninyo ang kabuuang halaga. Lahat ba ng kaso sa hukuman ay kailangan ng mga singil sa pagsasampa? Ang singil sa pagsasampa ay karaniwang hindi kinakailangan sa mga kaso ng karahasan sa tahanan. At saka, karamihan sa mga hukuman ay hindi humihingi ng mga singil sa pagsasampa para sa mga kaso na may kaugnayan sa pamilya tulad ng kustodiya at suporta sa anak. Kung hindi ninyo sinimulan ang kaso, hindi ninyo kailangan magbayad ng mga singil sa pagsasampa. Mayroon bang ibang mga singil na aasahang babayaran ko sa aking mga kaso sa hukuman? Ang bawat hukuman ay magkaiba, ngunit ang ibang mga singil na kailangan ninyong bayaran, kahit na hindi ninyo sinimulan ang kaso, ay ang: Singil para sa serbisyo - ang halaga ng pera na inyong binabarayan sa pulis o sa naghahain ng proseso upang ihain o ihatid ang mga papel sa kabilang panig ng inyong kaso. Singil para sa saksi - kung magpapadala kayo ng subpoena o tatawagin ang isang saksi upang tumestigo sa paglilitis, kailangan ninyong bayaran ang singil para sa saksi. Tungkol sa Gabay na ito Ang gabay na ito ay ginawa ng Legal Aid Society of Northeastern New York sa pakikipagtulungan sa New York LawHelp Consortium at Pro Bono Net, na may suporta mula sa programa ng Legal Services Corporation Technology Initiative Grant. Upang basahin ang lahat ng mga gabay sa seryeng ito, pumunta sa LawHelpNC.org o LawHelp.org.
Singil para sa pamamagitan - sa ilang mga estado, kung magsasampa kayo ng kaso na may kaugnayan sa pamilya na kinasasangkutan ng mga anak, maaari kayong singilin upang magkaroon ng isang tagapamagitan upang tulungan kayo at ang isa pang magulang ng inyong anak na magkaroon ng isang kasunduan tungkol sa inyong mga anak. Singil para sa pag-apela - ang halaga ng pera na inyong binabayaran para umapela o humingi sa mas mataas na hukuman ng pagrerepaso ng inyong kaso upang malaman kung ang naunang hukom ay nagkaroon ng anumang mga pagkakamali. Hindi ko makakaya ang mga singil ng hukuman. Ano ang magagawa ko? Tanungin ang inyong abogado tungkol sa pagpapaubaya (isantabi o talikdan) ng mga singil ng hukuman. Kung wala kayong abogado, maaari pa rin ninyong tawagan ang lokal na tanggapan para sa legal na tulong upang malaman kung matutulungan nila kayo sa pagpapaubaya ng mga singil ng hukuman o maaari ninyong hilingin sa hukom na ipaubaya ang ilan o ang lahat ng mga singil ng hukuman sa pamamagitan ng pagsagot sa isang form na tinatawag na fee waiver request (kahilingan para sa pagpapaubaya ng singil). Ang bawat hukuman ay mayroong iba't-ibang mga patakaran, ngunit maaari ninyong ipaubaya ang ilan o ang lahat ng mga singil ng hukuman kung: kayo ay tumatanggap ng mga pampublikong benepisyo tulad ng welfare, mga Food Stamp, o mga benepisyo sa SSI; o wala kayong sapat na kita upang suportahan ang inyong pamilya at bayaran ang mga singil. Anong impormasyon ang dapat isama sa aking fee waiver request (kahilingan para sa pagpapaubaya ng singil)? Dapat ninyong isama ang mga sumusunod na impormasyon sa inyong fee waiver request (kahilingan para sa pagpapaubaya ng singil): Ang inyong mga ari-arian - kung ano ang inyong pagmamay-ari at kung magkano ang inyong pera sa bangko; Ang inyong kita - magkano ang inyong kinikita, kasama ang mga kopya ng inyong mga paystub; Ang inyong mga gastos - kung ano ang binabayaran ninyo sa pag-upa, mga utilidad, pagkain at marami pa; at Ang inyong mga utang - magkano ang inyong binabayaran bawat buwan para sa mga utang na mayroon kayo. Kung tumatanggap kayo ng mga pampublikong benepisyo tulad ng welfare, mga Food Stamp, Social Security o SSI, dapat kayong magbigay ng katunayan na tumatanggap kayo ng mga benepisyong ito. Ang aking hukuman ay walang fee waiver request form (kahilingan para sa pagpapaubaya ng singil), mayroon ba akong mahihingi na ibang form? Ang ilang mga hukuman ay tinatawag ang fee waiver request (kahilingan para sa pagpapaubaya ng singil) ng ibang pangalan.
Ang ilang mga hukuman ay tinatawag ang form na: Poor Person's Application (Aplikasyon ng Maralitang Tao); Application to Proceed In Forma Pauperis (Aplikasyon upang Magpatuloy sa Pagpapaubaya ng Singil dahil sa kawalan ng sapat na pera); o Indigency Affidavit (Apidabit ng Pagiging Maralita). Para sa Karagdagang Impormasyon Naghahanap ng karagdagang impormasyon sa paksang ito? Puntahan ang LawHelpNC.org. Pagtatatuwa ng Pananagutan Ang gabay na ito ay inihanda para lamang sa mga layunin ng pangkalahatang impormasyon. Ang taglay nitong impormasyon ay hindi isang legal na payo. Ang legal na payo ay depende sa mga partikular na kalagayan ng bawat sitwasyon. At saka, maaaring mag-iba ang batas sa bawat estado. Ang ilang impormasyon sa gabay na ito ay maaaring hindi wasto para sa inyong estado. Upang maghanap ng mga lokal na mapagkukunan, puntahan ang LawHelpNC.org.